text: সংঘীয় লোকতান্ত্রিক গণতন্ত্র নেপাল () দক্ষিণ এশিয়ায় অবস্থিত ভারত এবং চীনের মধ্যবর্তী একটি দেশ।
  প্রশাসনিকভাবে নেপাল বিভিন্ন প্রদেশ, জেলা, গ্রাম উন্নয়ন কমিটি, নগর এলাকা এবং পৌরসভায় বিভক্ত।
  
  ২০১৭ সালের ১০ মার্চ নেপাল সরকার নেপালের নতুন সংবিধানের প্রয়োজন পূরণে ৭৪৪টি স্থানীয় সংস্থা গঠন করেছে। সকল পুরনো পৌরসভা এবং গ্রামকে (যা সংখ্যায় ৩৯০০ এর চেয়ে বেশি ছিল) নতুনভাবে সর্বমোট ৭৪৪টি পৌরসভা এবং গ্রামে পুনর্গঠন করা হয়। পুরনো ৭৫টি জেলা উন্নয়ন কমিটিকে নতুনভাবে ৭৫টি জেলা সমন্বয় কমিটিতে প্রতিস্থাপন করা হয়, যেগুলোর জেলা উন্নয়ন কমিটি অপেক্ষা অনেক কম শক্তি থাকবে।
  
  নেপালের বিভাগসমূহ 
  
  ২০১৫ সালের ২০ সেপ্টেম্বর অনুযায়ী নেপাল ৭টি বিভাগে বিভক্ত, সেগুলো বিদ্যমান জেলাসমূহকে একত্রিত করে সংবিধানের তফসিল ৪ দ্বারা সংজ্ঞায়িত। দুইটি জেলা দুই অংশে বিভক্ত হওয়া সত্ত্বেও সেগুলো আলাদা দুটি বিভাগে সমাপ্ত হয়েছে।
  
  নেপালের জেলাসমূহ 
  
  নেপালে সর্বমোট ৭৫টি জেলা রয়েছে।
  
  নেপালের শহর এবং পৌরসভা 
  
  পৌরসভাসমূহ জনসংখ্যা ও অবকাঠামোর ন্যূনতম মানদণ্ড এবং সরকার কর্তৃক একটি পৌরসভা হিসেবে ঘোষিত। ২০১৪ সালের মে মাসে ঘোষিত নতুন ৭২টি সগ নেপালে সর্বমোট ১৩০টি পৌরসভা রয়েছে।
  
  নেপালের রাজধানী কাঠমান্ডু একটি মহানগর শহর। এছাড়া ৪টি উপ-মহানগর শহর রয়েছে, সেগুলো হল: বিরাটনগর, পোখরা, ললিতপুর এবং বীরগঞ্জ।
  
  গৌপালিকা (গ্রামীণ পৌরসভা) 
  
  গৌপালিকা ২০১৭ সালে প্রতিষ্ঠিত হয়, যা গ্রাম উন্নয়ন কমিটির প্রতিস্থাপন রূপ। গৌপালিকার প্রধান উদ্দেশ্য গ্রাম উন্নয়ন কমিটির অনুরূপ। তবে, এটির সার্বভৌমত্ব ও কর আদায়ের অধিকার রয়েছে এবং গ্রাম উন্নয়ন কমিটি অপেক্ষা বেশি বার্ষিক বাজেট রয়েছে। নেপালে মোট ৪৮১টি গৌপালিকা রয়েছে।
  
  প্রাক্তন প্রশাসনিক বিভাগসমূহ
  
  নেপালের বিকাস ক্ষেত্রসমূহ 
  
  ২০১৫ সালের সেপ্টেম্বর মাসের পূর্বে, নেপাল ৫টি বিকাস ক্ষেত্রে বিভক্ত ছিল।
  
  নেপালের অঞ্চলসমূহ 
  
  ২০১৫ সালের সেপ্টেম্বর মাসের পূর্বে নেপালের বিকাস ক্ষেত্রসমূহ ১৪টি অঞ্চলে বিভক্ত ছিল।
  
  গ্রাম উন্নয়ন কমিটি 
  
  ন্যাশনাল এসোসিয়েশন অফ ভিলেজ ডেভেলপমেন্ট কমিটিজ ইন নেপাল (NAVIN) ১৯৯৬ সালে নেপালের ৩৯১৫টি গ্রাম উন্নয়ন কমিটির প্রতিনিধিত্ব এবং সমর্থন প্রদানে একটি ছাতা সংগঠন হিসেবে প্রতিষ্ঠিত হয়। এর উৎপত্তি একটি সংক্ষিপ্ত সময়ের মধ্যে, এটা নিজেকে জাতীয় এবং আন্তর্জাতিক উভয় ক্ষেত্রে গ্রাম উন্নয়ন কমিটির একটি সম্মানিত প্রতিনিধি প্রতিষ্ঠান হিসেবে স্থাপন করতে সক্ষম হয়েছে এবং এটি নেপালের বিকেন্দ্রীকরণ এবং গণতান্ত্রিক প্রক্রিয়ার জন্য একটি অগ্রণী অংশীদার সংস্থা হিসাবে নিজেকে প্রতিষ্ঠিত করেছে। ২০১৭ সালের মার্চ মাসে গ্রাম উন্নয়ন কমিটি বিলুপ্ত হয়ে যায় এবং এর স্থলে গৌপালিকা প্রতিস্থাপিত হয়।
  
  আরও দেখুন 
   নেপাল
  
  তথ্যসূত্র
  
  বহিঃসংযোগ 
  
  বিষয়শ্রেণী:নেপাল
title: নেপালের প্রশাসনিক বিভাগসমূহ